Kilpailuinfo MRM 2022 Tervetuloa juoksemaan Mäntyharjun luonnonkauniisiin metsä- ja järvimaisemiin! Sarjoja on kolme (14 km, 45 km ja 77 km), joissa on kaikissa eri lähtöajat. Kilpailukeskus sijaitsee Mäntyharjun keskustan tuntumassa, täysin uusitulla urheiluhalli Kisalalla (os. Kyttäläntie 21, 52700 Mäntyharju). Kilpailukeskus on avoinna: Perjantaina 9.9.2022 klo 18:30-21:00 Lauantaina 10.9.2021 klo 6:30-21:00 Ohjaus pysäköintiin paikan päällä. Pysäköintialueet 3 kpl ovat noin 50-200m päässä kisakeskuksesta. Kisa-aamuna ilmoittautuminen sulkeutuu tuntia (1h) ennen starttia. Jokaiselle osallistujalle on varattu Kilpailukeskuksessa kirjekuori, joka sisältää kilpailuohjeet, numerolapun (+Rdif-sirun), hakaneulat (4kpl) ja ruokailukupongin. 45 km:n ja 77 km:n osallistujille on varattu myös GPS-seurantalaitteet, jotka jaetaan kilpailuaamuna. Huom! Tule paikalle ajoissa, vähintään 1-1,5 tuntia ennen lähtöäsi! Peseytyminen Suihkut ja pukuhuoneet sijaitsevat kilpailukeskuksessa. Reitit ja huolto Reitti kulkee vaihtelevissa maastoissa Mäntyharjun ja Repoveden kansallispuiston välillä vaellus- ja polkupyöräreittiä, maastopyöräreittiä, metsäpolkuja sekä hiekkateitä pitkin. 👟14 km juoksu Lähtö klo 11:00 Maalissa viimeistään 20:00 Huolto 7 km (vesi, urheilujuoma, pikkusuolaista ja makeaa). 👟45 km juoksu Lähtö klo 10:00 Maalissa viimeistään 20:00 Huollot 7 km, 21 km ja 39 km (vesi, urheilujuoma, pikkusuolaista ja makeaa). 👟 77 km juoksu Lähtö klo 08:00 Maalissa viimeistään 20:00 Huollot 7 km, 21 km, 38 km, 51 km ja 69 km (vesi, urheilujuoma, pikkusuolaista ja makeaa). Drop bag -mahdollisuus kahteen kertaan eli huollossa 21 km ja 51 km. Järjestäjä tuo drop bag-kärrin reitille sekä takaisin kisakeskukseen. Eli voit ottaa tarvittavia tai tavaroita joita saatat tarvita mukaan reppuun. Reppuun voi jättää myös materiaalin jota et ota mukaasi loppumatkalle, jolloin tavarasi tuodaan takaisin maaliin. Maalintulon jälkeen gps-laitteet kerätään pois, numerolapun voi pitää itsellä. Maaliin tulijoille jaetaan tuotepussi. Ruokailu kilpailun jälkeen tapahtuu kisakeskuksessa. Palkintojen jako sarjoittain mahdollisimman pian maaliintulon jälkeen. 🏆 Palkintona moottoriraha! Moottorisaha arvotaan kaikkien osallistuneiden kesken noin klo 11:30 Pakolliset varusteet: Matkapuhelin vedenkestävästi pakattuna ja täyteen ladattuna (muista antaa puhelinnumeron kisakeskuksen tietoon, jos se on eri kuin ilmoittautuessa). Ratamestari Seppo Parta 040 514 5765 Kilpailunjohtaja Sami Kauppinen 0400 483 589 Erityisesti 45 km:n ja 75 km:n reiteille suositeltavat varusteet: ✔️ Vedenpitävä takki ✔️ Tukiside ✔️ Avaruuspeitto ✔️ Energiaa (Geelejä, suklaata tms.) ✔️ Juomapullo -vyö tai -reppu ✔️ Suolaa ✔️ Rakkolaastareita ✔️ Sormikkaat ✔️ Kartta ✔️ Oma vakuutus 🆘 Hätätilanteessa Hätänumero 112 palvelee hätätilanteessa. 112 sovelluksen käyttöä suositellaan, jotta pelastushenkilöstö löytää tarvittaessa paikalle. Ongelmatilanteessa ratamestari Seppo Parta 040 514 5765 Reitillä on kaksi ensihoitajaa koko kilpailun ajan ja heillä on GPS-laite. Roskaaminen Jokainen osallistuja on velvollinen kuljettamaan omat roskansa huoltopisteiden tai maalialueen roska-astioihin. Roskaaminen reitillä johtaa suorituksen hylkäämiseen. Lisätiedot ennen tapahtumaa Kilpailunjohtaja Sami Kauppinen 0400 483 589 griffineventsfinland@gmail.com 🛏️ Majoitukset >> Kauppisen lomamökit 0400 483 589 https://kauppisenlomamokit.com/fi Huoneistomajoitus Unelma 044 997 24580 https://huoneistomajoitusunelma.fi/ Mökkivuokraus Sami Heinikainen 0400 442 558 https://www.samiheinikainen.fi/ Lisää majoituksia: https://www.visitmantyharju.fi/ Tervetuloa juoksemaan ja nautiskelemaan Mäntyharjun upeista metsä- ja järvimaisemista! t. Griffiniläiset ☀️
Kilpailuinfo MRM 2022 Tervetuloa juoksemaan Mäntyharjun luonnonkauniisiin metsä- ja järvimaisemiin!